google/wiki40b huggingface dataset:
Sebastian Kehl

Kerjaya kelab

Kehl berpindah ke kelab Hannover 96 pada usia 16 tahun ketika kelab itu bertanding di divisyen kedua. Beliau membuat debut dua tahun kemudian dan membuat 32 penampilan sebelum beliau berpindah ke SC Freiburg yang bermain di Bundesliga. Pada musim pertamanya, beliau bermain 25 perlawanan dan berjaya membawa kelabnya ke Piala UEFA selepas menduduki kelabnya tempat keenam. Pada musim berikutnya, beliau berpindah ke Borussia Dortmund selepas Freiburg menduduki tempat ke-13.
Pada musim keduanya bersama Dortmund, Kehl membuat 24 pernampilan lgia dan bermain setiap perlawanan ketika kelab beliau melangkah ke peringkat kumpulan Liga Juara-Juara UEFA. Dortmund menamatkan musim dengan 17 mata di belakang juara liga Bayern. Pasukannya menduduki tempat keenam liga dan layak ek pusingan kelayakan Piala UEFA namun hanya melangkah ke pusingan kedua. Pasukannya tewas 6-2 secara agregat kepada Sochaux dari Perancis dan pasukannya tersingkir.
Pada tahun berikutnya, beliau bermain dengan prestasi yang baik dan antara alasan beliau terpilih ke skuad Jerman di Piala Dunia 2002 dan Euro 2004.
Kehl mengalami kecederaan lutut kiri semasa diasak oleh pemain Bayern, Hasan Salihamidžić pada hari pertama musim 2006-07. Disebabkan itu, beliau hanya bermain 45 perlawanan liga pada tiga tahun. Pada tahun 2008, beliau menjadi kapten pasukan semasa pertukaran jurulatih baru, Jürgen Klopp sehingga 2014 apabila digantikan oleh Mats Hummels.

Kerjaya antarabangsa

Beliau membuat penampilan pertama antarabangsa untuk skuad Jerman semasa menentang Slovakia pada 29 Mei 2001 dan telah membuat 31 kemunculan untuk pasukan kebangsaan Jerman. Beliau juga sebahagian daripada skuad Jerman yang menjuarai Piala Dunia FIFA 2002 dan memenangi tempat ketiga di Piala Dunia 2006.
Namsai

Demografik 2001

Menurut bancian India pada tahun 2001, Namsai memiliki bilangan penduduk seramai 11,582. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Namsai memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 61% lelaki dan 39% wanita mampu membaca. 16% dari populasi berusia di bawah 6 tahun. (2001)
Saint-Paul-de-Fenouillet

Saint-Paul-de-Fenouillet merupakan sebuah komun di jabatan Pyrénées-Orientales di selatan Perancis.
Stolpe, Schleswig-Holstein

Stolpe merupakan sebuah kawasan perbandaran terletak di daerah Plön, Schleswig-Holstein, Jerman.
Julat pasang surut

Julat pasang surut ialah perbezaan menegak di antara air pasang dengan air surut ikutan. Pasang surut ialah naik turun paras laut disebabkan oleh kesan gabungan daya gravitasi digunakan oleh Bulan dan [[Matahari] dan putaran Bumi. Julat pasang surut adalah tidak malar, tetapi perubahan bergantung pada kedudukan Matahari dan Bulan.
Lokap

Lokap ialah bilik kurungan di sesebuah balai polis. Setiap balai polis mesti mempunyai sekurang-kurangya sebuah lokap. Semua tahanan atau suspek akan ditahan di lokap untuk memudahkan siasatan lanjut. 
Pegawai siasatan polis ditekan dan tertekan oleh keluarga tahanan dan ahli politik kerana tahanan masih dalam siasatan dan belum dapat banyak bukti.Sebarang bukti tidak boleh didedahkan kepada media dan ahli keluarga .Polis perlu menjalani proses mahkamah untuk menentukan seseorang boleh ditahan reman selama seminggu atau dua minggu, bergantung kepada jenayah yang dilakukan. Banyak kes, hakim tidak membenarkan seseorang ditahan reman.
Ada juga tahanan yang ditahan di penjara dan tidak pernah dibicarakan. Penjara Teluk Guantanamo di tepian pulau Cuba adalah contoh terbaik.

Belum dibuktikan bersalah

Mereka yang ditahan di lokap belum lagi didapati bersalah.  Jika tidak ditahan selama beberapa hari atau beberapa minggu ,  kemungkinan besar mereka akan melarikan diri ke luar negeri, bersembunyi di dalam hutan dan lain-lain. Tahanan mungkin merancang dan melakukan jenayah dan keganasan yang lebih besar. Ada taktik dan prosedur  tertentu untuk menahan seseorang di dalam lokap. 
Tahanan politik sukar untuk dibukti bersalah kerana memerlukan saksi, rakaman suara, gambar , bukti dan sebagainya. Tahanan atas kesalahan mencuri boleh dibuktikan melalui barang yang dicuri, waktu malam, saksi yang melihat, dengar cakap dan lain-lain butiran.

Masalah dalam lokap

Lokap kecil tidak mempunyai tandas dan tiada kipas dan lampu. Lokap yang besar mempunyai tandas. Tahanan hanya tidur dan baring di lantai simen. Lokap kecil akan menempatkan beberapa orang 'tahanan'.  Beberapa kejadian lampau, terjadi tahanan bergaduh sesama sendiri. Dalam tempoh tahanan, beberapa tahanan ditemui mati atau membunuh diri, membunuh tahanan lain atau melarikan diri. 
Alatan dalam lokap seperti suis elektrik, cermin kaca, besi pintu, besi lokap, pinggan plastik, sudu dan cawan digunakan sebagai senjata untuk mencederakan diri sendiri atau tahanan lain. Tali atau baju boleh digunakan untuk menggantung diri.  Jaring kecil dalam tandas akan digunakan untuk meloloskan diri. Biasanya tahanan atau banduan mempunyai daya fizikal dan kreativiti yang menakjubkan. Polis akan dipersalahkan jika tahanan lari dari lokap kerana akan membahayakan orang luar pula.

Taktik kekerasan

Akta Polis di Malaysia dan lain-lain negara membenarkan polis menggunakan kekerasan tertentu untuk mendapatkan maklumat yang diperlukan. 
Jumlah besar kematian tahanan dalam lokap boleh disalahtafsir sebagai melanggar hak asasi manusia.
Bulak, Jatibarang

Poskod

Poskod yang digunakan di Bulak adalah 45273. Terdapat buah desa di dalam daerah kecamatan Jatibarang.
Sepúlveda, Segovia

Sepúlveda merupakan sebuah kawasan perbandaran di Sepanyol di Segovia, di komuniti autonomi Castile dan León.
Côte d'Ivoire

Penamaan

Para pedagang Portugis dan Perancis pada abad-abad ke-15 dan ke-16 membahagikan kawasan pesisiran Barat Afrika dalam pemetaan mereka mengikut bahan dagangan yang paling utama: lada hitam didagangkan di kawasan dijolok "Pantai Lada", emas di "Pantai Emas" dan hamba abdi di "Pantai Hamba". "Pantai Gading" (Bahasa Perancis: Côte d'Ivoire, Bahasa Portugis: Costa Do Marfim) merujuk kepada kawasan di mana gading gajah merupakan eksport utama yang menjangkau dari Guiné de Cabo Verde, yakni "Guinea Hulu" di Cap-Vert, dan Guinea Hilir. Nama ini kekal sepanjang penjajahan pihak Perancis di kawasan tersebut serta masa kemerdekaan negara tersebut pada  tahun 1960. 
Nama negara ini pula banyak diterjemahkan ke dalam banyak bahasa, antaranya "Ivory Coast" dalam bahasa Inggeris (terus dipakai secara rasmi di Malaysia), atau "Pantai Gading" dalam bahasa Melayu (di mana ia lebih digunakan di Indonesia). Perkara tersebut bagaimanapun banyak menyusahkan pemerintah negara ini ketika berurusan dengan banyak negara yang berbilang bahasa, maka pada April 1986 pemerintah berkenaan memutuskan bahawa nama ia dalam bahasa Perancis, "Côte d'Ivoire" (atau dengan lebih panjang lagi, "République de Côte d'Ivoire") merupakan nama rasmi digunakan dalam protokol antarabangsa mereka dan sebarang terjemahan kepada nama negara mereka dalam bahasa-bahasa asing yang lain tidak akan diterima dalam urusan diplomatik.
Saint-Nicolas-de-Bliquetuit

Saint-Nicolas-de-Bliquetuit ialah komun di jabatan Seine-Maritime dan di kawasan Haute-Normandie di utara Perancis.
Orang Rohingya

Sejarah

Sejarah orang Rohingya dikatakan bertarikh dari awal kurun ke-7 di Negeri Arakan yang menjadi penempatan pedagang-pedagang Arab yang beragama Islam, namun bukti sejarah tersebut adalah sedikit.
Orang Rohingya memiliki persamaan fizikal, bahasa dan budaya dengan orang Asia Selatan, terutamanya orang Benggali. Malahan, sesetengah orang Rohingya yang menetap di Arakan adalah keturunan orang Arab, orang Parsi dan orang Pashtun yang berhijrah ke Arakan semasa era pemerintahan Empayar Mughal.
Sultan Mahmood, seorang Rohingya yang kaya dan berpengaruh, merupakan setiausaha politik dalam kerajaan U Nu dan kemudiannya dilantik sebagai Menteri Kesihatan. Orang Islam Rohingya lain dalam kerajaan U Nu yang menjadi setiausaha parlimen antaranya ialah Sultan Ahmed dan Abdul Gaffar. Abdul Bashar, Zohora Begum, Abul Khair, Abdus Sobhan, Rashid Ahmed dan Nasiruddin (U Pho Khine) ialah juga ahli-ahli parlimen dalam kabinet U Nu.

Pelarian

Gelombang berikutnya yang mengandungi ratusan ribu orang Rohingya yang melarikan diri daripada Burma dan ramai pelarian itu membanjiri negara jiran iaitu Bangladesh seramai 250,000 orang pada tahun 1978 kesan daripada Operasi King Dragon di Arakan. Pada tahun 1991, berikutan tindakan keras terhadap orang Rohingya, seramai 250,000 orang pelarian mencari perlindungan di daerah Cox's Bazar di Bangladesh. Sesetengah mereka kemudiannya dihantar pulang ke negara tersebut yang menafikan kewarganegaraan mereka. Sesetengahnya masil berada dalam buangan dan tinggal di Bangladesh,Pakistan, Arab Saudi, UAE, Thailand, Malaysia dan Indonesia. Bermula pada tahun 2005, UNHCR telah membantu penghantaran pulang orang Rohingya dari Bangladesh, tetapi tuduhan mengenai pencabulan hak asasi manusia di kem-kem pelarian tersebut telah mengancam usaha ini. 
Di sebalik usaha-usaha terdahulu oleh PBB, majoriti besar pelarian Rohingya masih kekal di Bangladesh yang tidak dapat pulang kerana tidak diterima oleh rejim di Burma. Kini mereka menghadapi masalah-masalah di Bangladesh yang di sana mereka tidak mendapat sokongan daripada kerajaaan. Pada Februari 2009, ramai pelarian Rohingya telah ditolong oleh pelaut-pelaut Aceh di Selat Melaka selepas berada selama 21 hari.
Pertubuhan Bangsa-Bangsa Bersatu (PBB) menjangka kira-kira terdapat seramai 800,000 orang etnik Rohingya berada di Myanmar. Kofi Annan telah menubuhkan suruhanjaya penasihat. Cadangan akhir diumumkan pada bulan Ogos 2017.

Penafian hak warganegara

Myanmar tidak mengiktiraf etnik Rohingya yang berketurunan Bengali sebagai rakyatnya kerana kumpulan itu hanya memasuki negara ini pada kurun ke-19 ketika pemerintahan Britain.
Menurut Perlembagaan Myanmar, hanya keturunan Bengali yang tinggal di negara ini sebelum kemerdekaan daripada Britain pada 1948 serta anak mereka, dianggap sebagai warganegara.
Justeru, mereka yang menetap di Myanmar selepas kemerdekaan secara rasminya dianggap sebagai pendatang asing dan mengancam keselamatan negara ini.
Pada asasnya, sukar untuk kebanyakan keturunan Bengali mendapatkan status warganegara dan mereka menghadapi diskriminasi selain pergerakan yang dihadkan, isu perkahwinan dan anak.
Kapal Acita 3 Karam

Kapal Acita 3 merupakan kapal penumpang yang membawa penumpang berdaftar seramai 125 orang telah tenggelam di Selat Kadatua, bandar Bau-Bau, Pulau Buton, di kepulauan Sulawesi Tenggara, Indonesia pada hari Khamis, 18 Oktober 2007 jam 8.15 malam.
Kapal itu dipandu oleh nakhoda Laboti . Belayar dari Tomia, Kabupaten Wakatobi ke kota Bau-Bau.
Penumpang baru pulang berhari raya aidilfitri. Banyak barang dibawa pulang, kembali ke rumah masing-masing setelah berhari raya di kampung halaman.
Kapal itu condong sebelah kerana penumpang ramai naik ke atas dek untuk segera turun ke jeti, lantas kapal dimasuki air. Laut itu sedalam 70 meter. Ramai yang terperangkap dalam kapal atau tertindih antara satu sama lain.

Mangsa

Seramai 30 maut dan 30 lain masih hilang. Seramai 125 penumpang dapat diselamatkan. Kapal itu membawa 125 penumpang berdaftar. Tetapi dipercayai membawa 200 penumpang.

Gerakan menyelamat

Ketua Pasukan Mencari dan Menyelamat (SAR) Kendari, ibu kota Sulawesi Tenggara, Rocky Asikin berkata gerakan mencari disertai oleh pihak polis, tentera laut Indonesia dan nelayan tempatan.
Kampung Padang China, Kulim

Poskod

Poskod yang digunakan di Kampung Padang China, Lunas, daerah Kulim, Kedah adalah 09600.
Daerah Klang

Pentadbiran

Mukim Kapar merupakan salah sebuah mukim yang terdapat dalam negeri Selangor.
Koeksister

Koeksister atau koesister datang dari perkataan Belanda koekje, yang diterjemahkan kepada "biskut". Ia adalah donut bersalut sirap Afrika Selatan dalam berbentuk pintal atau tocang (seperti kepangan). Ia dihidang dengan doh menggoreng jeluk dalam minyak, kemudian celup adunan ke dalam sirap gula sejuk. Koeksister sangat melekit dan manis dan rasa seperti madu.
Koeksister adalah asal Melayu Cape. Versi Afrikaner adalah lebih sirap dan rangup sedangkan versi Melayu Cape adalah seperti kek, lebih rempah, dan biasanya disalut dengan kelapa kering. Ada juga perbezaan pada ejaan, yang kedua biasanya dirujukkan sebagai koesister.
Gunung Tanggungguno

Pengenalan

Gunung Tanggungguno adalah sebuah gunung yang terletak di daerah Sigi Biromaru, regensi Donggala, pulau Sulawesi, Indonesia.
Gunung Tanggungguno mempunyai ketinggian setinggi 1764 meter.

==Ulasan == Lihat juga Daftar gunung di Sulawesi
Kampung Gunong, Ajil

Poskod

Poskod yang digunakan di Kampung Gunong, Ajil, Terengganu adalah 21800.
Amadeo (Cavite)

Amadeo (e.g. Amadeus di bahasa Inggeris), merupakan sebuah perbandaran di wilayah Cavite, Filipina.
Pulau Agas

Pulau Agas merupakan salah satu pulau yang membentuk pulau Sembilan yang terletak di dalam Taman Negeri Pulau Sembilan, dan merupakan tumpuan para pelancong dan juga taman negeri di Daerah Bagan Datuk, Perak, Malaysia. Gugusan pulau Sembilan ini terkenal dengan fenomena “blue drop” yang mengkagumkan pelancong yang melawatinya.
Pulau Agas terletak dalam jajahan negeri Perak Darul Ridzuan. Pulau Agas yang membentuk pulau Sembilan ini terletak sejauh 10 batu nautika dari Pulau Pangkor bersama-sama pulau yang lain seperti Pulau Payong, Pulau Nipis, Pulau Rumbia, Pulau Lalang, Pulau Saga, Pulau Buluh, Black Rock dan White Rock.
Pulau Agas menjadi destinasi tarikan kaki pancing banyak terdapat banyak ikan dan hidupan laut lain yang hidup di perairan disekitar pulau tersebut. Selain itu terdapat juga aktiviti menyelam dan snorkeling, terutamanya di kawasan pertengahan di antara Pulau Rumbia dengan Pulau Lalang kerana ia hanyalan sedalam 15 meter dan dipenuhi dengan batu karang. Kawasan batu karang ini menarik perhatian beribu-ribu spesis hidupan laut terutamanya ikan merah dan ikan barakus untuk berlindung dan untuk mencari makanan.
Daya tarikan pulau ini bukan sahaja terletak pada kegiatan menyelam dan memancing, tetapi adalah disebabakan keindahan panorama semulajadi yang menarik. Satu daya tarikan pantai di Pulau Sembilan ini adalah ianya bercahaya apabila waktu malam tiba yang digelar “Blue Tear” atau “Blue Sand”. Fenomena ini adalah hasil daripada organisma laut yang banyak di kawasan persisiran pantai Pulau Sembilan, iaitu Ostracod Crustaceans atau Phytoplankton. 
Akibat kedatangan pelancong yang terlalu ramai, Taman Negeri Pulau Sembilan telah ditutup buat sementara waktu bagi memulihkan persekitaran Pulau Sembilan yang tercemar ekoran aktiviti komersial melampau dan individu yang tidak ada rasa tanggung-jawab. Ini adalah bagi mengekalkan keindahan pulau tersebut kini terancam.
Mayenne

Mayenne (Sebutan bahasa Perancis: [majɛn]) merupakan sebuah jabatan di bahagian Pays de la Loire, barat laut Perancis dinamakan bersempena dengan Sungai Mayenne.
The Cove, Pulau Pinang

Sejarah

Pada mulanya, Menara A, B, C, D dibangun pada tahun 2007. Setiap menara ini mengandungi 40 tingkat yang rumah 160 unit dan telah ketinggian kira-kira 158 m (518 ft).
Menara E dan F telah dibina kemudian dan telah disiapkan oleh 2015. Baru menara adalah jauh lebih tinggi, dengan setiap 42 tingkat blok setelah ketinggian tentang 166 m (545 ft).
Suka Maju, Wonosari

Poskod

Poskod yang digunakan di Suka Maju adalah 96262. Terdapat 16 buah desa di dalam daerah kecamatan Wonosari.
Hadramaut

Hadramaut atau Hedramaut (Bahasa Arab: حضرموت‎, [Ḥaḍramawt]; bahasa Ibrani Havermavt) ialah sebuah lembah bersejarah di negeri Yaman. Lembah ini cukup subur dalam negeri Yaman yang umumnya keseluruhan tanahnya adalah dari jenis padang pasir tandus. Dalam Alkitab (Kejadian:10-26-28) ia disebut sebagai "Hazarmaveth".
Hadramaut merupakan negeri asal dan tempat tinggal Nabi Hud a.s. dan Nabi Saleh a.s.. Nama Hadramaut ini sebenarnya masih menjadi perdebatan. Sebahagian kelompok mengambil kisah orang-orang Greek yang menemukan air di lembah tandus Arabia dan kemudian menamakannya dengan Hydreumata atau sumber air. Sementara sebahagian yang lain mengambil kisah orang-orang Arab kuno, dari zaman sebelum orang-orang Yunani mencapai lembah Arabia. Alkisah, dahulu kala Lembah Arabia merupakan tempat orang-orang barbar yang suka berperang dan saling membunuh. Kisah kelakian dan keperkasaan mereka dalam perang selalu mereka banggakan dan mereka luapkan dalam bentuk puisi, syair dan juga memberi pujian kepada pahlawan-pahlawan dari suku-suku dan kabilah mereka masing-masing. Pada waktu itu di bahagian selatan lembah Arabia (Hadramaut) tinggal seseorang yang paling ditakuti oleh semua keluarga, bani, suku dan kabilah di seluruh Arab. Orang tersebut bernama Amir bin Qahtan, dia ditakuti kerana keberaniannya, kekacakannya dan keperkasaannya. Setiap kali Amir bin Qahtan berpartisipasi dalam sebuah perang maka tempat tersebut akan berubah menjadi lembah kematian. Kerana itulah setiap puak dan suku kaum Arab pada waktu itu menamai tempat Amir bin Qahtan tinggal sebagai hadhramout yang bererti Hadhra=hadir mout=kematian iaitu di mana Amir bin Qahtan berada, di situ pula kematian hadir bersamanya.
Selepas kehadiran Nabi Muhammad, kebanyakan dari mereka memeluk Islam dan menjadi pedagang dan petualang yang menghubungkan antara bahagian timur benua Afrika (Sudan, Somalia, Eritrea) dengan bahagian selatan benua Asia (India, Indonesia); dengan demikian menjadi pelaksana Jalur Sutera laut.
Kebanyakan dari mereka berdagang dengan mengikuti arah angin barat dan timur. Hal inilah yang memaksa mereka menunggu selama beberapa bulan sebelum mereka kembali ke kampung halaman mereka. Selama masa penungguan inilah interaksi antara mereka dengan penduduk asli terjadi. Sebagian di antara para pedagang itu berdakwah dan juga menikahi gadis-gadis peribumi dan kebanyakan dari mereka menetap di sana.
Sebahagian besar kaum keturunan Arab di Indonesia umumnya berasal dari wilayah ini. Ini dapat ditelusuri dari nama-nama marga mereka, seperti Alaydrous, Badjubier, Bawazir, Al Khered, Al Kaff, Al Attas, Al Kathiri, Bin zagr, Bin Abdat, Sungkar, Al Habsyi, dan sebagainya.
Ahmad bin Abdul Rahman bin Muhammed al-Banna

Syeikh Ahmad bin Abdul Rahman bin Muhammed al-Banna (lahir 1884 - meninggal 1957 pada umur 67 tahun), merupakan seorang ulama, imam, guru dan seorang pengarang terkenal, lulusan Universiti Al-Azhar, yang menulis dan menyumbang menulis kitab-kitab Hadis dan fiqh perundangan Islam dan juga memiliki kedai membaiki jam dan menjual gramophone. Syeikh Ahmad bin Abdul Rahman al-Banna turut mengkaji, menyelidik dan mengajar ilmu-ilmu agama seperti tafsir al-Qur'an dan hadis kepada penduduk tempatan, dan dia banyak dipengaruhi oleh fikrah serta cita-cita perjuangan Syeikh Muhammad Abduh dan Sayyid Jamaluddin al-Afghani. Anaknya Hassan al Banna. Sungguhpun Syeikh Ahmad al-Banna dan isterinya memiliki sedikit harta, mereka bukannya orang yang kaya dan bertungkus lumus untuk mencari nafkah, terutama selepas berpindah ke Kaherah pada 1924; sebagaimana yang lain, mereka mendapati bahawa pendidikan Islam dan kealiman seseorang tidak lagi dihargai di ibu negara itu, dan hasilkerja tangan mereka tidak mampu menyaingi industri besar-besaran.
Oswald the Lucky Rabbit

Oswald the Lucky Rabbit (juga dikenali sebagai Oswald the Rabbit atau Oswald Rabbit) ialah watak kartun animasi berupa arnab bersifat manusia ciptaan Ub Iwerks dan Walt Disney untuk filem-filem edaran Universal Pictures pada 1920-an dan 1930-an. Hak majoriti kepada watak ini kini dipegang oleh The Walt Disney Company, dengan hanya sedikit hak yang masih dipegang oleh Universal.
Oswald diperkenalkan pada tahun 1927 apabila Disney menandatangani kontrak baru dengan Carl Laemmle, ketua Universal untuk menerbitkan siri kartun baru untuk Charles B. Mintz dan George Winkler, bermula dengan kartun Trolley Troubles. Setahun kemudian, ketika siri Oswald semakin gah, Disney meminta kenaikan perbelanjaan, tetapi dibalas dengan tuntutan Mintz agar perbelanjaannya dipotong 20%, serta peringatan bahawa Mintz ialah pemilik watak Oswald, lebih-lebih lagi ramai pekerja Disney beralih ke pangkuan Mintz. Antara yang masih setia dengan Disney ketika ini ialah Ub Iwerks dan Les Clark.
Daripada itu, hubungan Disney dengan Mintz dan Winkler diakhiri dengan penciptaan Mickey Mouse yang berupa pengubahsuaian kepada rekabentuk watak Oswald, yang menjadi maskot terunggul perniagaan Disney sepanjang zaman, manakala Mintz membuka studio sendiri bersama ramai bekas pekerja Disney untuk meneruskan penerbitan siri filem Oswald. Atas rasa tidak puas hati, Laemmle membatalkan kontrak Mintz lalu memindahkan kerja-kerja penerbitan Oswald ke Universal.
Dengan restu Disney, Laemmle melantik Walter Lantz (kini dikenali sebagai pencipta Woody Woodpecker) sebagai penerbit untuk sebanyak 140 filem siri Oswald sehingga filem terakhirnya iaitu The Egg Cracker Suite pada tahun 1943. Watak Oswald membuat penampilan terakhir sebagai tetamu istimewa dalam filem kartun The Woody Woodpecker Polka pada tahun 1951, sebelum dipersarakan sepenuhnya oleh Universal.
Pada tahun 2006, syarikat Disney membeli hak Oswald sebagai sebahagian aset kecil dari NBC Universal sebagai tukaran untuk pengulas sukan Al Michaels yang beralih dari ABC/ESPN milik Disney, ke rangkaian NBC Sports.
St Patrick's Seminary, Manly

St Patrick's Seminary, Manly adalah seminari terkemuka Australia Gereja Katolik dari pendiriannya pada tahun 1889 hingga penutupan pada tahun 1995.
Dirancang oleh Uskup Agung Vaughan, itu dibina dari 1885 dalam gaya Gothic Perpendicular oleh Sheerin dan Hennessy di laman spektakuler yang menghadap ke Lautan Pasifik di sebuah bukit di atas Manly, New South Welsh . Dibuka pada tahun 1889.
Seorang pelajar awal adalah Patrick Joseph Hartigan, penulis "John O'Brien" puisi tentang kehidupan Katolik Australia luar bandar. Dua novel pertama bekas pelajar Thomas Keneally , Tempat di Whitton(1964) dan[[Tiga Cheers untuk] Parakletos](1968) ditetapkan dalam versi rekaan seminari.
Seminari ditutup pada tahun 1995 ketika jumlah seminaris tidak lagi membenarkan bangunan besar.
Bangunan ini sekarang ditempati oleh International College of Management, Sydney, tetapi Kardinal Cerretti Kapel masih teratur digunakan untuk perkahwinan, terutama yang dari Nicole Kidman dan Keith Urban pada tahun 2006.
Stadecken-Elsheim

Stadecken-Elsheim merupakan sebuah kawasan perbandaran terletak di daerah Mainz-Bingen, Rhineland-Palatinate, Jerman.
Masjid Raja Alang

Latar belakang

Masjid Raja Alang terletak di kedudukan Latitud 2 darjah, 52 minit, 27 saat Selatan dan Longitud 101 darjah, 52 minit, 20 saat Timur. Arah kiblatnya adalah pada 292 darjah, 38minit, 4 saat. 
Masjid Raja Alang terletak di pekan Beranang, Selangor Darul Ehsan. Masjid ini telah dibina sejak sebelum 1900 lagi. Senibinanya agak unik iaitu reka bentuk Moor, mungkin direka oleh arkitek British di Pejabat Daerah Hulu Langat pada zaman British.
Sebelah masjid ini ialah Sekolah Rendah Agama Integrasi Pekan Beranang. Waktu tengah hari, pelajar sekolah agama ini sembahyang zohor dan asar di masjid ini.

Sejarah

Masjid ini dinamakan Masjid Raja Alang sempena nama Raja Alang Ibn Raja Berayun, dan ia dibina atas tanah wakaf yang diwakafkan oleh kerabat diraja Raja Alang.

Pentadbiran

Masjid Raja Alang memiliki nombor pendaftaran MY-10-HL-00039
Gro Skartveit

Gro Skartveit (lahir 24 Ogos 1965) merupakan ahli politik Norway dari Parti Liberal. Beliau pada mulanya merupakan ahli Parti Demokratik Kristian, namun meninggalkan parti tersebut pada tahun 2001 setelah mendedahkan kecenderungan seksual terhadap wanita.
Beliau berkhidmat sebagai timbalan wakil Parlimen Norway dari Rogaland semasa penggal 2005-2009. Di peringkat tempatan, beliau telah menjadi anggota dewan bandar raya Stavanger, dan merupakan ahli dewan Rogaland. Beliau juga adalah ahli lembaga bagi Lembaga Kesihatan Wilayah Barat Norway.
Dia berasal dari Finnøy.